Diari Oficial de la Generalitat Valenciana


Sumari del DOGV 3086, del 25-09-1997 (1997/10499)

RESOLUCIÓ de 19 de setembre de 1997, del sotssecretari per a la Modernització de les Administracions Públiques, per la qual es convoca el curs selectiu per als aspirants que han superat la prova d'accés al grup B, administració especial, informàtics, corresponent a l'oferta pública d'ocupació de 1994.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3086

Data del DOGV
:   25-09-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/10063


Data del document
:   19-09-1997

Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 19 de setembre de 1997, del sotssecretari per a la Modernització de les Administracions Públiques, per la qual es convoca el curs selectiu per als aspirants que han superat la prova d'accés al grup B, administració especial, informàtics, corresponent a l'oferta pública d'ocupació de 1994.  
Conclosa la prova selectiva d'accés al grup B, administració especial, informàtics (convocatòria 9/94), i d'acord amb allò disposat en la base 13 de la convocatòria esmentada, es va convocar per Resolució de 29 de maig de 1995 de la directora general de l'Institut Valencià d'Administració Pública (DOGV de 7-6-95) el curs selectiu per als aspirants que havien superat la prova d'accés.   
La Resolució de 19 de juny de 1995, de la Conselleria d'Administració Pública (DOGV de 28-6-95), per la qual s'executa la interlocutòria de 13 de juny de 1995, del Tribunal Superior de Justícia de la Comunitat Valenciana, resol suspendre l'execució de l'Ordre de 12 de juliol de 1994, de la Conselleria d'Administració Pública, per la qual es convoquen proves selectives d'accés al grup B, sector d'administració especial, per a proveir llocs de treball d'informàtics (convocatòria 9/94).  
Per Resolució de 16 de juliol de 1997, de la Direcció General de Funció Pública, es resol alçar la suspensió decretada en relació amb la convocatòria de proves selectives d'accés al grup B, sector administració especial, informàtics, convocatòria 9/94, ja que s'ha dictat sentència ferma en el procediment en el qual s'acordà la suspensió i prosseguir amb el procés selectiu.  
En virtut de tot això, i de conformitat amb allò disposat en la base 13 de la convocatòria, resolc:  
Primer  
Convocar el curs selectiu per als aspirants que han superat les proves d'accés al grup B, administració especial, informàtics, de la convocatòria 9/94, la relació dels quals es feu pública per resolució de 24 de maig de 1995 de la directora general de la Funció Pública (DOGV de 29-5-95).  
Segon  
Els aspirants que han superat les proves selectives corresponents a la citada convocatòria 9/94, hauran d'assistir, obligatòriament, al curs selectiu, i tindran la consideració d'aspirants en pràctiques, als efectes previstos en l'article 9.3 del Decret Legislatiu de 24 d'octubre de 1995.  
Tercer  
El començament del curs tindrà lloc el dia 14 d'octubre de 1997, a les 09.00 h. El curs es realitzarà en l'Institut Valencià d'Estudis de Salut Pública, carrer Juan de Garay, núm. 21, València.  
Quart  
El curs selectiu tindrà una durada de 32 hores i constarà de dos mòduls:  
Mòdul I. De caràcter teòric, constarà de dues àrees de coneixement, considerades complementaries a aquelles acreditades a la fase d'oposició i encaminades a proporcionar als aspirants una visió de l'organització i dels instruments, normatius i tècnics, de la activitat que es desenvoluparà. La durada total d'aquest mòdul serà de 12 hores, distribuïdes de la següent manera:  
- L'organització i institucions de la Generalitat Valenciana. 4 hores.  
- Perfeccionament sobre dret administratiu. 8 hores.   
Mòdul II. De caràcter pràctic, tenen com objecte aprofundir en aquelles matèries, els aspectes teòrics de les quals, ja han segut valorats en la fase d'oposició, que son pròpies de les funcions assignades a les places convocades. La durada total d'aquest mòdul serà de 20 hores.  
Cinquè  
L'horari i les dates del curs seran els següents:  
- Mòdul I: dies 14, 15 i 16 d'octubre de 09.00 a 13.00 h.  
- Mòdul II: dies 17, 20, 21, 22 i 23 d'octubre de 09.00 a 13.00 h.  
Sisè  
Quant al règim d'assistència, aquesta serà obligatòria pera tots els aspirants, i no s'avaluarà aquells que hagen tingut un nombre d'hores d'absència superior al 15% del total d'hores del curs, justificades o no.  
Setè  
El tribunal qualificador del curs selectiu estarà integrat per un responsable de cada mòdul, serà presidit per la cap de l'Àrea de l'IVAP i hi actuarà com a secretari d'actes el cap del Servei d'Estudis de l'IVAP.  
L'avaluació de cadascun dels mòduls correspondrà als seus responsables i per a superar el curs serà necessari superar els dos mòduls de què consta. En qualsevol cas, per a l'obtenció de la puntuació final es tindrà en compte la proporcionalitat de cadascun dels mòduls sobre la durada total del curs.  
El tribunal qualificador, a la vista de les proves realitzades, elaborarà la relació d'aspirants que superen el curs selectiu amb la puntuació obtinguda. Aquesta puntuació serà de 5 a 10 punts i se sumarà a l'obtinguda en les corresponents proves selectives.  
Vuitè  
Durant l'assistència al curs, el personal que haja superat les proves selectives percebran una retribució equivalent a la part proporcional que correspon al sou i pagues extraordinàries corresponents al grup B, llevat que, per estar prestant serveis remunerats en l'administració, com a funcionari de carrera, interí o com a personal laboral, opten por percebre una remuneració per igual import a la que li correspondria en el lloc d'origen.  
Novè  
D'acord amb el que es preveu en la base 11 de la convocatòria, els aspirants que superen el curs selectiu hauran de realitzar el curs específic de valencià a què es refereix l'article 53 del Decret Legislatiu de 24 d'octubre de 1995.  
El règim d'aquest curs, la durada, el programa i el calendari es comunicarà als aspirants amb la suficient antelació.  
Queden exempts de fer aquest curs els aspirants que una vegada superades les proves selectives hagen acreditat els seus coneixements de valencià amb la presentació dels certificats, diplomes o títols que hagen estat homologats per la Generalitat Valenciana, així com aquells aspirants que obtingueren una puntuació de 3 o més punts en l'exercici de valencià, obligatori i no eliminatori, previst en la base 8.2.4 de la convocatòria, encara no que no estiguen en possessió dels certificats esmentats.  
València, 19 de setembre de 1997.- El sotssecretari per a la Modernització de les Administracions Públiques: José Emilio Cervera Cardona.